
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 717 

14 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 17 στρεμ. στη θέση 
«Καατρί, Μονή Παναγιάς Γοργοϋπήκου» Δήμου Ψα¬ 
χνών, Ν. Εύβοιας, «τ.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης ακινήτου 
που βρίσκεται εντός του εγκεκριμένου σχεδίου του 
Δήμου Δράμας στην οδό 28ης Οκτωβρίου μεταξύ 
των Ο.Τ. 463 και 465, και έχει χαρακτηρισθεί ως 


κοινόχρηστος χώρος. 2 

Χαρακτηρισμός γηπέδου στην περιοχή Αρτεμώνα ν. 
Σίφνου για την ανέγερση Περιφερειακού Ιατρείου 
και καθορισμός όρων και περιορισμών δόμησής 
του. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 10432 ( 1 ) 

Κήρυξη αναδασωτέας έκτασης 17 στρεμ. στη θέση «Κα- 
στρί. Μονή Παναγιάς Γοργοϋπήκου» Δήμου Ψαχνών, Ν. 
Εύβοιας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/1970 και τους Νόμους 


1128/94 και 2240/94 «ίδρυση Νομαρχιακής Αυτ/σης Β' 
βαθμού». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 180417/1180/8.7.1980. 

β) 182447/3049/24.9.1980. 

5. Την Ζ/2963/25.8.95 αναφορά του Δασαρχείου Χαλ¬ 
κίδας περί κηρύξεως αναδασωτέας έκτασης 17 στρεμ. 
στη θέση «Καστρί - Μονής Παναγιάς Γοργοϋπήκου», δια¬ 
κατεχόμενου δάσους Ψαχνών, που κάηκε την 1.8.1995, 
αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της Δασικής έκτασης και την προστασία και 
ανάπτυξη της δασικής βλάστησης με φυσική αναγέννηση, 
την έκταση των 17 στρεμμάτων που βρίσκεται στη θέση 
«Καστρί» κ.λπ. του Διακατεχόμενου δάσους Ψαχνών Ν. 
Ευβοίας, και προσδιορίζεται από τα στοιχεία Α-Β-Γ-Δ- 
Ε-Ζ-Η-Θ-Ι-Κ-Η-Ακαι έχει όρια: 

Ανατολικά: Διακατεχόμενο δάσος Δήμου Ψαχνών. 

Δυτικά: Διακατεχόμενη Δασική έκταση Δήμου Ψαχνών 
και αγροί. 

Βόρεια: Διακατεχόμενο Δάσος Δήμου Ψαχνών. 

Νότια: Αναδασωτέα <απόφ. 2025/28.9.90) Καψάλα. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 29 Αυγούστου 1995 

Ο Περιφερειακός Διευθυντής 
ΠΑΝΑΓΙΩΤΗΣ ΑΛΕΞΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 38156 (2) 

Έγκριση μεταφοράς συντελεστή δόμησης ακινήτου που 

βρίσκεται εντός του εγκεκριμένου σχεδίου του Δήμου 

Δράμας στην οδό 28ης Οκτωβρίου μεταξύ των Ο.Τ. 

463 και 465, και έχει χαρακτη ρισθεΐ ως κοινόχρηστος 

χώρος. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις* (Α' 69) και ειδικότερα 
τα άρθρα 2,3 (ενότητα Α παρ. 2) 6, 7 (παρ. 1 και 2Β), 8,9 
και 21 (παρ. 4). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Τις από 19.6.91 (αρ. πρωτ. 30982), από 13.11.92 
(αρ. πρωτ. 39754), από 17.11.93 (αρ. πρωτ. 37104) και 
από 12.7.95 (αρ. πρωτ. 36648) αιτήσεις του Ανάργυρου 
Σιδηρόπουλου. 

4. Την από 10,6.91 τεχνική μελέτη του πολιτικού μηχα¬ 
νικού Ανάργυρου Σιδηρόπουλου. 

5. Την από 7.8.92 έκθεση ελέγχου τίτλων κυριότητας 
του βαρυνομένου ακινήτου του δικηγόρου Δράμας, Γεωρ¬ 
γίου Καμαριανού, όπως αυτή συμπληρώθηκε με την από 
24.6.1995 έκθεση ελέγχου τίτλων κυριότητας του ίδιου 
δικηγόρου. 

6. Τις από 7.8.92 και 10.11.92 ενώπιον του συμβολαιο¬ 
γράφου Δράμας Γεωργίου Βασ. ΔομνΙδη πράξεις συναίνε¬ 
σης, παραιτήσεως απαιτήσεως, αποζημιώσεως από το 
Δήμο Δράμας και εκχώρησης στο Δήμο Δράμας των απαι¬ 
τήσεων αποζημιώσεως κατά των παροδίων του Ανάργυ¬ 
ρου Σιδηρόπουλου του Ιορδάνη και της ΠαλσγΙας. 

7. Τα με αρ. 6307/14.5.91 και 11403/23.6.95 έγγραφα 
του Δήμου Δράμας ότι δεν έχει καταβληθεί αποζημίωση 
λόγω απαλλοτρίωσης στους ιδιοκτήτες του βαρυνομένου 
ακινήτου. 

8. Το 331 /1993 έγγραφο του Δήμου Δράμας ότι αποδέ¬ 
χεται την εκχώρηση προς αυτόν των απαιτήσεων αποζημι¬ 
ώσεως κατά των παροδιών. 

9. Την 340/24.6.93 θετική γνωμοδότηση του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος, αποφασίζουμε: 

'Αρθρο 1 

1. Εγκρίνεται η μεταφορά συντελεστή δόμησης του βα¬ 
ρυνομένου ακινήτου άνευ κτισμάτων που βρίσκεται εντός 
του εγκεκριμένου σχεδίου του Δήμου Δράμας στην οδό 
28ης Οκτωβρίου, μεταξύ των Ο.Τ. 463 και 465, το οποίο 


έχει χαρακιηρισθεί ως κοινόχρηστος χώρος με το από 
15.4.1930 και για το οποίο έχει συνταχθεί η 8/1983 
πράξη προσκυρώσεως - τακτοποιήσεως και αναλογισμού 
αποζημιώσεως της Νομαρχίας Δράμας η οποία κυρώθηκε 
με την 3895/20.2.84 απόφαση της Ν ομαρχίας Δράμας και 
της οποίας η τελεσιδικία βεβαιώνεται με το 6003/31.1.89 
έγγραφο του Δήμου Δράμας και του οποίου η κυριότητα 
ανήκει στον Ανάργυρο Σιδηρόπουλο του Ιορδάνη και της 
Πελαγίας όπως το βαρυνόμενο αυτό ακίνητο ςραίνειαι στο 
σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 38158/1995 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

Τα ειδικότερα στοιχεία του βαρυνομένου ακινήτου και 
της μεταφοράς συντελεστή δόμησης είναι τα εξής: 

α) Συνολική επιφάνεια ακινήτου για την οποία υφίσταται 
δικαίωμα μεταφοράς συντέλεσή δόμησης 225,62 τ.μ. από 
τα οποία για 169,67 τ.μ. υπόχρεος είναι ο Δήμος Δράμας 
και για τα υπόλοιπα 56,15 τ.μ. οι παρόδιοι. 

β) Όροι δόμησης που ισχύουν στην περιοχή που βρίσκε¬ 
ται το βαρυνόμενο ακίνητο σύμφωνα με την από 30.5.95 
θεώρηση του Πολ/κού γραφείου Δήμου Δράμας: 

I. Συντελεστή δόμησης: 2 

II. Ποσοστό επιτρεπόμενης κάλυψης ισογείου: 70% 
225,83 χ 70% = 157,93 

γ) Σύνολο δομήσιμων επιφανειών που θα μπορούσαν να 
πραγματοποιηθούν στο βαρυνόμενο ακίνητο: 

225,62x2 = 451,24 τ.μ. Εκ των οποίων 157,93 τ.μ. 
στο ισόγειο και 451,24-157,93 = 293,31 τ.μ. σε ορό¬ 
φους. 

δ) Μεταφερομένη δομήσιμη επιφάνεια 451,24 τ.μ. εκ 
των οποίων 157,93 τ.μ. από ισόγειο και 293,31 τ.μ. από 
ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο στο 
όνομα του Ανάργυρου Σιδηρόπουλου του Ιορδάνη και της 
Πελαγίας για δομήσιμη επιφάνεια 451,24 τ.μ. εκ των 
οποίων 157,93 τ.μ. από ισόγειο και 293,31 τ.μ. από ορό¬ 
φους. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερία της Κυβερνήσεως. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 3 Αυγούστου 1995 

ο ΥΠΟΥΡΓΟΙ 

ΚΩΣΤΑΣ ΛΑΛΙΩΤΗΣ 

Αριβ. ΔΠ 1220 (3) 

Χαρακτηρισμός γηπέδου στην περιοχή Αρτεμώνα ν. Σίφ¬ 
νου για την ανέγερση Περιφερειακού Ιατρείου και κα¬ 
θορισμός όρων και περιορισμών δόμησής του. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 17/7/32 Ν.Δ/τος «Περί σχε¬ 
δίων πόλεων κ.λπ. και ειδικότερα το άρθρο 29. 

2. Τις διατάξεις του άρθρου 2Θ του Ν. 1337/83 όπως 
τροποποιήθηκε με το άρθρο 8 του Ν. 1512/85 σύμφωνα 
με το οποίο μέσα στα διοικητικά όρια Δήμων και Κοινοτή¬ 
των με πληθυσμό κάτω των 5.000 κατ. η έγκριση τοπικού 
ρυμοτομικού σχεδίου και οι όροι και περιορισμοί δόμησης 
καθορίζονται με απόφαση Νομάρχη. 

3. Το υπ’ αριθ. 48/8.5.95 έγγραφο του Γραφείου Μηχα¬ 
νικού Μήλου με τα συνημμένα του. 

4. Την ομόφωνη γνώμη του Σ.Χ.Ο.Π. του Νομού όπως 
αυτή διατυπώθηκε στην συνεδρίαση της 28.7.Θ5 και στην 
πράξη 28.195, αποφασίζουμε: 

Α) Την έγκριση Τοπικού Ρυμοτομικού Σχεδίου στο γή¬ 
πεδο με τα στοιχεία ΑΒΓ Δ...ΞΟΑ στην περιοχή Αρτε¬ 


μώνα ν. Σίφνου για τον καθορισμό χώρου για την ανέγερση 
Περιφερειακού Ιατρείου Σίφνου. 

Β) Τον καθορισμό των παρακάτω όρων και περιορισμών 
δόμησης στο γήπεδο αυτό: 

Αρτιότητα γηπέδου: 700 γπ 2 . 

Ποσοστό κάλυψης: 50%. 

Σ.ΔΟ.: 0,50 

Απόσταση από όρια: 0 ή 2,δΓη. 

Απόσταση από δρόμο: 3πι. 

Κατά τα λοιπά ισχύει το Π.Δ. 24.5.85 ΦΕΚ 270/τ.Δ / 
85. 

Από τις διατάξεις της παρούσας απόφασης δεν προκα- 
λεΐται δαπάνη εις βάρος του Κρατικού Προϋπολογισμού 
ούτε του προϋπολογισμού της Κοινότητας Αρτεμώνα. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η παρούσα να δημοαιευθεΐ στην Εφημερίδα της Κυβερ¬ 
νήσεως. 

Ερμούπολη, 9 Αυγούστου 1995 

Ο Νομάρχης 
ΠΑΝΑΓΙΩΤΗΣ ΡΗΓΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


